*A rendelet-tervezet elfogadásához*

*a Mötv. 50. §-a alapján.* ***minősített*** *többség szükséges.*

*Az előterjesztés* ***nyilvános ülésen tárgyalható****!*

*254. számú előterjesztés*

Bátaszék Város Önkormányzata Képviselő-testületének 2015. december 16-án,

14,00 órakor megtartandó ülésére

*a köztemető fenntartásáról és a temetkezésről szóló 2/2014.(II.1.) önk.-i rendelet módosítása*

|  |
| --- |
| **Előterjesztő:** Skoda Ferenc jegyző  **Készítette:** Skoda Ferenc jegyző  **Törvényességi ellenőrzést végezte:** Takácsné Gehring Mária aljegyző**Tárgyalja:**PG Bizottság: 2015. 12. 15. |

***Tisztelt Képviselő-testület!***

**Általános indokolás**

Bátaszék Város Önkormányzat Képviselő-testülete a városi köztemető üzemeltetésére először 2000. évben kötött kegyeleti közszolgáltatási szerződést a szekszárdi Panteon Kegyeleti Szolgáltató Kft.-vel. Ezt követően 2005-ben, majd 2010-ben ezen közszolgáltatási szerződést újrakötötte a Kft.-vel, legutóbb a 233/2010.(XII.21.) önk.-i határozatával, mely ez év végén jár le. Az új kegyeleti közszolgáltatási szerződés áttekintése mellett az ügyvezető úrral áttekintettük a város jelenleg hatályos helyi temetői rendeletét, és azon több módosításra, pontosításra, kiegészítésre tennénk javaslatot, az alábbiak szerint:

**Részletes indokolás**

**Az 1. §-hoz**

A gyakorlat indokolja, hogy tiltásra kerüljenek az egyes temetési helyekre ültethető növények, illetve pontosítani kell a növények ültetésére vonatkozó előírásokat.

**A 2. §-hoz**

A Tervezet pontosítja azon temetkezési szolgáltatásokat, melyek a köztemetőt üzemeltető kizárólagos hatáskörében vannak. Ezen szabályozás azonban lehetővé teszi, hogy más szolgáltató továbbra is végezhessen a köztemetőben ravatalozást, urnaelhelyezést vagy az elhunyt sírba helyezését a saját személyzetével.

**A 3. §-hoz**

A jelenlegi szabályozás szerint az urnát a sír felületén is el lehet helyezni. Az üzemeltető véleménye szerint ez nem vált be, az urna védelme problémás (volt már, hogy ki döntögették az urnákat), emellett a fedlapon elhelyezett urnadoboz akadályozza a későbbi betemetést. Éppen ezért a Tervezet ezt megszüntetné.

**A 4. §-hoz**

A Tervezet pontosítja az egyes temetési helyek méreteit, továbbá beemeli – a rendeletből eddig hiányzó - síremlék méreteit.

**Az 5. §-hoz**

A hatályos rendeletből hiányzott annak szabályozása, hogy sírboltba hány urna helyezhető, a Tervezet ezt pótolja.

**A 6. §-hoz**

A Tervezet e helyen a lejárt temetési helyek újrahasznosítására vonatkozó előírásokat pontosítja, az előírásokat egyértelműbb gyakorlati alkalmazása érdekében.

**A 7. §-hoz**

A Tervezet e helyen pontosítja, hogy a köztemetőben a temetői munkákat milyen időben lehet végezni, továbbá előírja, hogy ilyen munkák végzését a munka megkezdését megelőzően 3 munkanappal be kell az üzemeltetőnek jelenteni. Ezen szabályozás mindeneképpen a temetői rend javulását eredményezi.

A Tervezet emellett, eddig az üzemeltető feladatai közé tartozó kötelezettséget hárít át a temetőben munkát végző vállalkozóra. Ezen új szabály az üzemeltetés költségeit csökkenti.

**A 8. §-hoz**

A Tervezet e része pontosítja a síremlékek építésének szabályait, másrészt megtiltja, hogy a síremlék és a járda köré kavicsot, zúzalékkövet, szegélykövet helyezzenek el a sírhelyek felett rendelkezni jogosult személyek. Ennek oka, hogy fűnyíráskor a felverődő kavicsok balesetveszélyesek, anyagi kárt okozhatnak, a szegélykő a közlekedést akadályozhatja.

A Tervezet szankció beemelését javasolja azon temetői munkát végző vállalkozókkal szemben, akik a temetői rendelet előírásait több esetben is megszegik. Ennek oka, hogy ezen a téren többféle technológia van, feltétlenül indokolt az egységességre való törekvés.

**A 9. §-hoz**

A Tervezet a záró rendelkezésében apróbb javításokat, eddigi szövegezési hibákat, szavas pontosításokat javasol, továbbá a temetői rend fenntartásával kapcsolatos egyes hatáskört a jegyző hatáskörébe utal.

**A melléklethez**

A Tervezet pár helyen díjemelést javasol, így a 10. pontnál (a jelenlegi díj 800.- Ft), a 12. f) – h) pontnál (a jelenlegi díjak 700.-, illetve 4.000 – 4.000.- Ft), továbbá új díjakat vezet be a 12. i) – j.) pontokkal.

BÁTASZÉK Város Önkormányzata Képviselő-testületének

/2015.( ) önkormányzati rendelet-tervezete

**a köztemető fenntartásáról és a temetkezésről szóló 2/2014.(II.1.) önk.-i rendelet módosításáról [[1]](#footnote-1)**

Bátaszék Város Önkormányzatának Képviselő-testülete Magyarország Alaptörvénye 32. cikk. (1) bekezdés a.) pontjában és (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában kapott feladatkörében eljárva, a temetőkről és a temetkezésről szóló 1999. évi XLIII. törvény 41. § (3 bekezdésében kapott felhatalmazás alapján, az Országos Fogyasztóvédelmi Egyesület Tolna Megyei Szervezete díjakkal kapcsolatos véleményének, valamint a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdése alapján a Pénzügyi és Gazdasági Bizottság véleményének kikérése után, a következőket rendeli el:

**1. §** A köztemető fenntartásáról és a temetkezésről szóló 2/2014.(II.1.) önk.-i rendelet (a továbbiakban: Temr.) 7. § (4) bekezdése helyébe a következő rendelkezés lép, egyidejűleg a következő új (5) bekezdéssel egészül ki:

„(4)A sírokra;

1. kúszónövényt (iszalag-félék, folyondár-félék, vadszőlő-félék),
2. lombhullató fát vagy cserjét,
3. lomb- és tűlevelű örökzöldeket, a törpeméretűek kivételével

ültetni nem lehet, az ennek ellenére elültetett növényeket a jegyző – átruházott hatáskörben eljárva – eltávolíttatja.

(5) A temetési sírhelyre ültetett növények magassága nem haladhatja meg a 1,5 m-t, az ültetett növények nem terjeszkedhetnek túl a temetési helyeken, nem akadályozhatják a sírok megközelítését.”

**2. §** A Temr. 11. § (2), (4)-(5) bekezdés helyébe a következő rendelkezések lépnek, egyidejűleg a következő új (6) bekezdéssel egészül ki, míg a jelenlegi (6) bekezdés számozása (7) számozásra módosul:

„(2)A temetkezési szolgáltatások közül az elhunyt hűtésével, a temetőn belüli szállításával, a hamvainak szórásával, a sírásással, a sírhelynyitással, a visszahantolással, az újratemetéssel és az exhumálással kapcsolatos feladatok ellátása az üzemeltető kizárólagos joga és kötelezettsége. Ezen feladatok ellátására az üzemeltető szakszemélyzetének és berendezéseinek igénybevétele kötelező.

(4) A temető üzemeltetője – a temetkezési szolgáltatók tekintetében – köteles egyenlő módon biztosítani a temetkezési szolgáltatások ellátásoz szükséges feltételeket. A temetkezési szolgáltatások és más vállalkozók munkájának összehangolásáról az üzemeltető gondoskodik.

(5) A temetési helyet, időpontot és a szertartás módját az eltemettetővel való személyes megbeszélés során a temettető és az üzemeltető közösen rögzíti. A számlák névre történő kiállítása minden esetben az egyeztetés során kiállított temetési munkalapon megjelölt névre és címre történik.

(6) Ha a temetésről több személy gondoskodik és közöttük az eltemetés módja tekintetében nincs megegyezés – és ez az üzemeltető tudomására jut – a temetés csak elhamvasztás nélkül történhet.”

**3. §** A Temr. 15. § (1) bekezdés helyébe a következő rendelkezés lép:

„(1) A hamvakat tartalmazó urnát sírba, urnasírba, urnasírboltba, sírboltba lehet temetni, vagy urnafülkében lehet elhelyezni. Sír, sírbolt felületén urnatartó doboz elhelyezése nem lehetséges. Az ennek ellenére elhelyezett urnadobozt a jegyző – átruházott hatáskörben eljárva – eltávolíttatja.”

**4. §** A Temr. 17. §-a helyébe a következő rendelkezések lépnek:

„17. § (1) A temetési helyek belméretei:

1. egyes sírhely: hossza 2,10 m, szélessége 0,90 m

 mélysége 1,60 - 2,00 m

1. kettes sírhely: hossza 2,10 m, szélessége 1,80 m

 mélysége 1,60 - 2,00 m

1. gyermek sírhely: hossza 1,30 m, szélessége 0,90 m

 mélysége 1,60 - 2,00 m

1. kétszemélyes sírbolthely: hossza 2,20m, szélessége 1,00 m

 mélysége 2,00 - 2,50 m

1. négyszemélyes sírbolthely: hossza 2,20 m., szélessége 2,00 m

 mélysége 2,00-2,50 m

1. díszsírhely: a fenntartó döntése szerint
2. urnasírhely: hossza 0,60 m, szélessége 0,60 m

 mélysége 1,00 m.

1. urnasírbolt: hossza 0,70 m, szélessége 0,50 m

 mélysége 1,00 m.

(2)A temetési helyek egymástól való távolsága:

1. az egyes, kettes és gyermek sírok oldaltávolsága 0,60 m,
2. a kettes sírbolthelyek oldaltávolsága 0,70 m,
3. a négyes sírbolthelyek oldaltávolsága 0,20 m
4. urnasír és urnasírbolt oldaltávolsága 0,60 m
5. a sírsorok közötti távolság 1,30 m,
6. kettes és négyes sírbolthely sortávolsága 1,40 m
7. urnasír és urnasírbolt sortávolság 0,80 m.
8. a sírhelytáblák távolsága legalább 4,00 m

(3) Síremlék alapjának (járda) külméretei:

1. egyes sírhely: hossza: 2,70 m, szélessége: 1,50 m
2. kettes sírhely: hossza: 2,70 m, szélessége: 2,40 m
3. gyermek sírhely: hossza: 1,80 m, szélessége: 1,50m
4. kettes sírbolt: hossza: 2,90 m, szélessége: 1,70 m
5. négyes sírbolt: hossza: 2,90 m, szélessége: 2,20 m
6. urnasír: hossza: 0,90 m, szélessége: 0,90 m
7. urnasírbolt: hossza: 1,00 m, szélessége: 0,80 m.”

**5. §** A Temr. 18. § (4) bekezdés helyébe a következő rendelkezés lép:

„(4) Egyes sírba 2 (kettő) urna, kettős sírba 2-2 (kettő-kettő) urna, sírboltba férőhelyenként egy urna temethető rá.”

**6. §** A Temr. 20. § (2) bekezdés első mondata helyébe a következő rendelkezés lép, egyidejűleg a következő új (3) bekezdéssel egészül ki:

 „A sírbolthelyek alépítményét a temetési hely megváltásától számított 2 (kettő) éven belül kell kiépíteni.”

„(3) Ha a használati idő leteltét követően a temetési helyet ismételten nem váltják meg újra, az üzemeltető az exhumált maradványokat, hamvakat – a kegyeleti normáknak megfelelően – az e célra kijelölt gyűjtőhelyen helyezheti el.

Ha a használati idő lejártát követő időpontban a hozzátartozó jelentkezik az elhunyt maradványaiért, a gyűjtőhelyen való tárolás időtartamának megfelelően az adott temetési helyre vonatkozó megváltási díj – az 1. mellékletben meghatározott – időarányos részét kell megfizetnie. Gyűjtőhelyen való tárolásnak minősül az is, ha az urnát, maradványokat eredeti helyén tárolják.”

**7. § (1)** A Temr. 23. § (1) bekezdés első mondata helyébe a következő rendelkezés lép:

„A köztemetőben a temetési helyek gondozása, növénnyel való beültetése és díszítése kivételével – munkavégzés munkanapokon 07,00 óra és 17,00 óra között végezhető, melyet az üzemeltetőnek a munkavégzés megkezdését megelőzően legalább 3 munkanappal be kell jelenteni.”

**(2)** A Temr. a következő új 4a) bekezdéssel egészül ki:

„(4a) Sírkőbontással járó építési munka esetén az elbontott síremlék és hulladék elszállítása a munkát végző kötelessége.”

**8. § (1)** A Temr. 24. § (2) bekezdése a következő új mondattal egészül ki:

„Az egymáshoz kapcsolódó elemeket úgy kell összeépíteni, hogy a síremlék le ne dőlhessen. A síremlék, járda köré kavics, zúzalékkő, szegélykő elhelyezése nem megengedett. Az ennek ellenére elhelyezett kavicsot, zúzalékkövet, szegélykövet a jegyző – átruházott hatáskörben eljárva – eltávolíttatja.””

**(2)** A Temr. 24. §-a a következő új (6) – (7) bekezdéssel egészül ki:

„(6) A rendeletet több esetben megsértő vállalkozó(k) temetőbe történő munkavégzését a tulajdonos megtilthatja.

(7) A síremlék és tartozékai tervét (vázrajzát) az üzemeltetőnek az építés, ill. elhelyezés előtt be kell mutatni.”

**9. § (1)** A rendelet *2016. január 2-án* lép hatályba, díjait a rendelet hatálybalépését követően kell alkalmazni.

**(2)** A rendelet hatálybalépésével egyidejűleg a Temr.;

1. 6. § (1) bekezdés bevezető részében szereplő „területén” szövegrész helyébe a „területére” szövegrész, a 7. § (2) bekezdésében szereplő „folytaniu” szövegrész helyébe a „folytatni” szövegrész, a 11. § új (12) bekezdésében szereplő „10.) pontjában” szövegrész helyébe a „9.) pontjában” szövegrész, a 18. § (1) bekezdés b.) pontjában szereplő „kettő” szövegrész helyébe a „férőhelyenként egy” szövegrész, a 20. § (2) bekezdésben szereplő „használati díj” szövegrész helyébe a „megfizetett használati díj időarányos” szövegrész, a 22. § (2) bekezdésében szereplő „sírhellyel” szövegrész helyébe a „temetési hellyel” szövegrész lép,

b.) az 1. melléklete helyébe e rendelet melléklete lép.

**(3)** A rendelet hatálybalépésével egyidejűleg;

1. a képviselő-testület és szervei szervezeti és működési szabályzatáról szóló 2/2011. (II.01.) önkormányzati rendelet 1/a.) melléklete a következő új 5) ponttal egészül ki:

„5) a temető fenntartásával kapcsolatban:

1. eltávolíttatja a sírokra tiltás ellenére ültetett növényeket,
2. sír, sírbolt felületén, a tiltás ellenére elhelyezett urnatartót eltávolíttatja.
3. a síremlék, járda köré, a tiltás ellenére elhelyezett kavicsot, zúzalékkövet, szegélykövet eltávolíttatja.”

***B á t a s z é k* ,** 2015…………………..

 ***dr. B o z s o l i k***  Róbert ***S k o d a*** Ferenc

 polgármester  jegyző

A rendelet 2015. december 21-én kihirdetve!

Skoda Ferenc

jegyző

 *melléklet a /2015.(XII.21.) önk.-i rendelethez*

***A köztemetőben fizetendő sírhelyek díjai, a temető fenntartási díja és a
kegyeleti közszolgáltatás igénybevételének díjai***

**1.) Sírhelyek bérleti díja (25 évre)**

a.) egyes sírhely ***8 100.- Ft + áfa (10 287.- Ft)***

gyermek elhunyt esetében ***2 000.- Ft + áfa (2 540.- Ft)***

b.) kettes sírhely ***16 200.- Ft + áfa (20 574.- Ft)***

**2.)** **Díszsírhely, dísz-urnafülke,** **dísz-urnasírhely**

**(használati idő nélkül)** ***díjtalan***

**3.) Sírbolthely (60 évre)**

a.) 2 férőhelyes ***40 600.- Ft + áfa (51 562.- Ft)***

b.) 4 férőhelyes ***60 900.- Ft + áfa (77 343.- Ft)***

c.) 6 férőhelyes ***81 200.- Ft + áfa (13 124.- Ft)***

**4.) Urnafülke (10 évre) *15 200 .- Ft + áfa (19 304.- Ft)***

**5.) Urnasírhely (10 évre) *4 000.- Ft + áfa (5 080.- Ft)***

**6.) Urnasírbolt (20 évre) *26 400.- Ft + áfa (33 528.- Ft)***

**7.) Újraváltási díjak**

a díj az első megváltás díjával egyezik meg, kivéve a Kormr. 18. § (2) bekezdésében meghatározott esetet.

**8.)** **Rátemetési díja:**

1. koporsós rátemetés vagy 25 éven túli maradvány rátemetése esetén a temetéskor érvényes megváltási díj időarányos részét kell meg megfizetni.
2. az urna urnasírba, urnasírboltba vagy koporsós temetési helyre történő rátemetése esetén

 ***6 000.- Ft + áfa (7 620.- Ft)***

**9.)** **Temetkezési szolgáltatók által**

 **fizetendő díj** ***12 200.- Ft + áfa (15 494.- Ft)***

 (temetői létesítmények használati díját

 foglalja magában)

**10.) Temető-fenntartási hozzájárulási díj**

(a vállalkozásszerűen munkát végzők – a temetkezési

 szolgáltatók kivételével - által fizetendő) ***1 400.- Ft/nap + áfa (1 778.- Ft)***

**11.)** **A temetőbe való behajtás díja**

e rendelet 6. § (1) bekezdés d.) pontjában foglalt esetben ***2 000.- Ft/nap***

**12.) Az üzemeltető által, a temetkezési szolgáltatók részére biztosított szolgáltatások igénybevételéért fizetendő díjak:**

a.) temetési hely nyitása

aa.) gyermek sírhely esetén ***7 100.- Ft + áfa (9 017.- Ft)***

ab.) felnőtt sírhely, sírbolt esetén ***14 200.- Ft + áfa (18 034.- Ft)***

ac.) urnasírhely, urnasírbolt esetén ***7 100.- Ft + áfa (9 017.- Ft)***

b.) temetési hely zárása

ba.) gyermek sírhely esetén ***3 500.- Ft + áfa (4 445.- Ft)***

bb.) felnőtt sírhely, sírbolt esetén ***7 100.- Ft + áfa (9 017.- Ft)***

bc.) urnasírhely, urnasírbolt esetén ***3 550.- Ft + áfa (4 509.- Ft)***

1. halott szállítás ***6 100.- Ft + áfa (7 747.- Ft)***
2. exhumálás ***29 000.- Ft + áfa (36 830.- Ft)***
3. halott hűtés ***3 300.- Ft/temetés + áfa (4 191.- Ft***)
4. egyszeri szemétszállítási díj

(temetés, rátemetés, urnaelhelyezés) ***2 000.- Ft/temetés + áfa (2 540.- Ft)***

1. urna falba helyezése, urnalap kivétele

 esetén személyzet igénybevétele ***5 000.- Ft/fő + áfa (6 350.- Ft)***

1. rendelkezésre állás munkaidőn túli, pihenő-,

 munkaszünet- vagy ünnepnapokon ***5 000.- Ft/fő + áfa (6 350.- Ft)***

1. lejárt, meg nem váltott, újraértékesített sír előkészítése

la.) Csontok exhuma zsákba gyűjtése,

 2 m alá történő elhelyezése (sírfeltárással,

 földvisszatöltéssel) ***25 000.-Ft + áfa (31 750. Ft)***

lb.) csontok exhuma zsákba gyűjtése, hamvasztó

 zsákba helyezése, elhamvasztása és közös

 tárolóba helyezése (sírfeltárással, földvisszatöltéssel)

 ***41 000.-Ft + áfa (52 070.- Ft)***

* 1. urna kivétele, exhumálása sír, sírbolt, urnaférőhely

 ***6 000.-Ft + áfa (7 620.- Ft)***

1. a rendeletet Bátaszék város képviselő-testülete a 2015. december 16-ai ülésén fogadta el [↑](#footnote-ref-1)